Θεόδωρος Λυμπερίδης

Ο Θεόδωρος Λυμπερίδης (28 Οκτωβρίου 1914 - 1995), του Χρήστου, ήταν Έλληνας δικηγόρος και πολιτικός, που διετέλεσε βουλευτής.

 Πολιτική σταδιοδρομία
Γεννήθηκε στη Νικομήδεια το 1914 και εκεί ξεκίνησε τις σπουδές του. Ήταν απόφοιτος του Δημοτικού Σχολείου Φιλίππων και το 1926 έγινε ο μοναδικός μαθητής του σχολείου του που συνέχισε και στο Γυμνάσιο, περίοδος κατά την οποία φιλοξενήθηκε σε ένα οικοτροφείο. Δημοτικό Σχολείο Φιλίππων Έπειτα σπούδασε Νομικά και Οικονομικές Επιστήμες στο Πανεπιστήμιο της Θεσσαλονίκης. Άσκησε τη δικηγορία αρχικά στη Θεσσαλονίκη (1942-1945) και από το 1945 στην Καβάλα.Ελληνικόν Who's Who, Εκδοτικός Οργανισμός Ελληνικών Who's Who, 1965, σελ. 335

Το 1955 εξελέγη νομαρχιακός σύμβουλος Καβάλας."Ωρκίσθησαν οι νομαρχιακοί σύμβουλοι Καβάλας", εφ. Το Φως, 22 Νοεμβρίου 1955, σελ. 5.

Στις εκλογές του 1956 εξελέγη βουλευτής Καβάλας με το κόμμα Προοδευτική Αγροτική Δημοκρατική Ένωσις (ΠΑΔΕ) (στη Δημοκρατική Ένωση), για να επανεκλεγεί το 1958 και με την Ένωση Κέντρου το 1961, το 1963 και το 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 76, αρ. 617).. 

Στις 23 Ιουνίου 1964 η εκλογή του ακυρώθηκε με απόφαση του Εκλογοδικείου και τον αντικατέστησε στην έδρα ο Θεόδωρος Μανωλόπουλος.Ελληνικόν who's who, Εκδοτικός Οργανισμός Ελληνικών who's who 1965, σελ. 669. 

Μεταπολιτευτικά ήταν υποψήφιος βουλευτής Καβάλας με την Ένωση Κέντρου-Νέες Δυνάμεις, λαμβάνοντας 6.898 ψήφους, χωρίς να εκλεγεί.Πολιτευτές στις εκλογές του 1974 , ανάκτηση 14-7-2017.

 Παραπομπές 

Κατηγορία:Βουλευτές Καβάλας
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Δημοκρατική Ένωση (1956)